
Narva Linnavalitsuse 16.05.2018. a 
korralduse nr 421-k „Narvas Karja tn 6d 
asuva linnavara tasuta kasutusse andmine 
(Mittetulundusühing Motorcycle Club 
MAGNUM MC)“ kehtetuks tunnistamine 
1. ASJAOLUD JA MENETLUSE KÄIK

MTÜ-le Motorcycle Club MAGNUM MC, registrikood 80304659, anti Narva Linnavalitsuse 16.05.2018. a korralduse nr 421-k alusel määramata tähtajaks tasuta kasutusse Narvas Karja tn 6d hoones asuvad ruumid nr 1-3, 5-25 mittetulundusühingu tegevuse korraldamise eesmärgil.

08.08.2018 MTÜ Motorcycle Club MAGNUM MC, registrikood 80304659, juhatuse liige Igor Batin esitas Narva Linnavalitsusele taotluse, milles palub läbi vaadata võimalust sõlmida MTÜ-ga leping Karja tn 6d, Narva asuva linnavara üürimiseks 25 aastaks kehtivate tariifide alusel mittetulundusühingu tegevuse korraldamise eesmärgil.
MTÜ Motorcycle Club MAGNUM  MC avaldus põhineb asjaolul, et kõnesolevad ruumid on praegu avariilises seisundis. Ruumide ja külgneva territooriumi kasutamiseks klubi vajadusteks MTÜ on nõus rahaliselt panustama nende remonti ja varustusse ning soovib olla veendunud, et pärast ruumide remonti need jäävad MTÜ kasutusse pikaks ajaks. 

Võttes arvesse asjaolu, et MTÜ Motorcycle Club MAGNUM MC on nõus sõlmima linnavara üüri lepingu ja oma kuludega selle ära remontima, Narva Linnavalitsuse linnavarakomisjoni otsustas:

1. Narva Linnavalitsuse Linnamajandusametil esitada Narva Linnavalitsuse istungile küsimus 16.05.2018. a korralduse nr 421-k tühistamiseks.

2. ÕIGUSLIKUD ALUSED
2.1.
Haldusmenetluse seaduse (HMS) § 64 lõike 2 kohaselt otsustab haldusorgan haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama.
2.2.
HMS § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
2.3.
HMS § 70 lõike 1 kohaselt haldusakt tunnistatakse kehtetuks iseseisva haldusaktiga, mille suhtes kohaldatakse peale haldusmenetluse seadusega 4. peatüki 4. jao sätete ka muid haldusakti kohta kehtivaid nõudeid.

3.  OTSUS

Tunnistada kehtetuks Narva Linnavalitsuse 16.05.2018. a korraldus nr 421-k „Narvas Karja tn 6d asuva linnavara tasuta kasutusse andmine (Mittetulundusühing Motorcycle Club MAGNUM MC)“.
4.  RAKENDUSSÄTTED

4.1. Korraldus jõustub seadusega sätestatud korras.

4.2. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

